“เงินบาท” วันนี้เปิดตลาด 33.72 บ. แนะผู้นำเข้าซื้อสกุลเงินต่างประเทศ เพื่อป้องกันเสี่ยง
“เงินบาท” วันนี้เปิดตลาด 33.72 บ. อ่อนค่าจากปิดตลาดวานนี้ที่ระดับ 33.61 บ. ชี้กรอบเคลื่อนไหว 33.60 -33.90 บ./ดอลลาร์ แนะผู้นำเข้าซื้อสกุลเงินต่างประเทศเพื่อป้องกันความเสี่ยง และผู้ส่งออกขายที่ระดับเหนือ 34.00 บ.
“เงินบาท” วันนี้เปิดตลาด 33.72 บ. อ่อนค่าจากปิดตลาดวานนี้ที่ระดับ 33.61 บ. ชี้กรอบเคลื่อนไหว 33.60 -33.90 บ./ดอลลาร์ แนะผู้นำเข้าซื้อสกุลเงินต่างประเทศ เพื่อป้องกันเสี่ยง
7 ก.พ. 2566

ฝ่ายธุรกิจตลาดเงินและธุรกรรมระหว่างประเทศ ทีเอ็มบีธนชาต (TTB) เปิดเผยว่า ค่าเงินบาทเช้านี้(7 ก.พ.66) ค่าเงินบาทเช้านี้เปิดตลาด 33.72 บาท/ดอลลาร์ อ่อนค่ากว่าราคาปิดตลาดเมื่อวานที่ระดับ 33.615 บาท/ดอลลาร์
ดอลลาร์สหรัฐแข็งค่าเมื่อเทียบกับสกุลเงินหลัก ๆ หลังจากมีการประกาศตัวเลขจ้างงานที่แข็งแกร่งเกินคาดของสหรัฐ ซึ่งจะเป็นแรงหนุนให้ธนาคารกลางสหรัฐ (เฟด) เดินหน้าปรับขึ้นอัตราดอกเบี้ยต่อไป นักลงทุนคาดว่าเฟดจะปรับขึ้นอัตราดอกเบี้ย 0.25% อีก 2 ครั้ง ในการประชุมเดือนมี.ค. และเดือนพ.ค. สู่ระดับสูงสุดที่ 5.00-5.25% ก่อนที่เฟดจะคงอัตราดอกเบี้ยที่ระดับดังกล่าว
นอกจากนี้ นักลงทุนยังคงจับตาการกล่าวสุนทรพจน์ของนายเจอโรม พาวเวล ประธานเฟด ซึ่งจัดโดยสมาคมเศรษฐกิจแห่งวอชิงตัน (Economic Club of Washington) โดยมีกำหนดการกล่าวในวันนี้ เพื่อหาสัญญาณบ่งชี้ทิศทางอัตราดอกเบี้ยของเฟด
โดยมองกรอบค่าเงินบาทวันนี้เคลื่อนไหวในช่วง 33.60 -33.90 บาท/ดอลลาร์ แนะนำผู้นำเข้าควรซื้อเงินตราต่างประเทศเพื่อปิดความเสี่ยง ส่วน ผู้ส่งออกแนะนำขายเงินตราต่างประเทศที่เหนือระดับ 34.00 บาท/ดอลลาร์